Lesandi sendi vefnum skemmtilegt skjáskot frá vefmyndavél Trölla , sem minnir á hið alsjáandi auga . Á Wikipedia má finna þetta um “ hið alsjáandi auga ” : Hið alsjáandi auga er tákn sem sýnir auga umlukið ljósgeisla eða umvafið nokkurskonar dýrð . Táknið er yfirleitt notað sem tákn um tilvist Guðs sem fylgist með gjörðum mannkynsins og þá aðallega inni í þríhyrningi sem talið er að tákni heilaga þrenningu . Á vefnum trolli.is má finna nokkrar vefmyndavélar , frá Siglufirði , Ólafsfirði , Dalvík og Sauðárkróki . Margir skoða þessar myndavélar bæði sér til skemmtunar og einnig til að fylgjast með veðri og mannlífi . Annað skjáskot úr vefmyndavél Trölla á Siglufirði , tekið á fallegu sumarkvöldi